
Αριθ. Τ 1867 (1) 


Ανάθεση αρμοδιοτήτων Υπουργού Οικονομικών στον Υφυπουργό 
Οικονομικών Κωνσταντίνο Γιατράκο επί θεμάτων Νομικού 
Συμβουλίου του Κράτους. Συμπλήρωση της Υ.1847/ 
1078399/1182/0001 απόφασης. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Των άρθρων 81 παρ. 1 και 83 παρ. 2 του Συντάγματος. 

2. Των άρθρων 16 παρ. 5 και 22 παρ. 2 περίπτ. γ’ του Ν. 
1558/1985 «Κυβέρνηση και Κυβερνητικά Όργανα». 

3. Του άρθρου 39 του Ν. 1884/1990 «Διαρρυθμίσεις στην 
έμμεση φορολογία και άλλες διατάξεις» (Α Τ 81), με το οποίο ανα- 
συστήθηκε το Νομικό Συμβούλιο του Κράτους. 


4. Την αριθ. Υ. 114/1986 απόφαση του Πρωθυπουργού (Β\ 
247), όπως τροποποιήθηκε με την αριθ. 521/1991 όμοια από¬ 
φαση (Β' 808), με την οποία συστήθηκε μία θέση Υφυπουργού 
στο Υπουργείο Οικονομικών. 

5. Την αριθ. 426/1992 απόφαση του Πρωθυπουργού (Β’ 
504), με την οποία συστάθηκαν δύο θέσεις Υφυπουργών στο 
Υπουργείο Οικονομικών. 

6. Το Π.Δ. 359/1991 «Διορισμός μελών της Κυβέρνησης και 
Υφυπουργών» (Α' 127) με το οποίο διορίστηκε Υφυπουργός Οι¬ 
κονομικών ο Κωνσταντίνος Γιατράκος. 

7. Το Π.Δ. 249/1992 «Διορισμός Υπουργών και Υφυπουρ¬ 
γών» (Α’ 137). 

8. Την Υ. 1847/1078399/1182/0001/7.8.1992 από¬ 
φασή μας (Β Ψ 525), αποφασίζουμε: 

Άρθρο 1 

Στον Υφυπουργό Οικονομικών Κωνσταντίνο Γιατράκο αναθέ¬ 
τουμε και την άσκηση των αρμοδιοτήτων επί των πάσης φύσεως 
θεμάτων του Νομικού Συμβουλίου του Κράτους, με εξαίρεση 
εκείνων που έχουν ανατεθεί στους άλλους Υφυπουργούς, στο Γε¬ 
νικό Γραμματέα του Υπουργείου και στον Προέδρο του Νομικού 
Συμβουλίου του Κράτους. 

Άρθρο 2 

Στις ανατιθέμενες, δια του προηγουμένου άρθρου, αρμοδιότη¬ 
τες του Υπουργού περιλαμβάνονται και η πρόταση εκδόσεως ατο¬ 
μικών και κανονιστικών διαταγμάτων ή η συνυπογραφή τους με 
άλλους Υπουργούς ή Υφυπουργούς, η έκδοση κανονιστικών και 
ατομικών αποφάσεων και η έκδοση ατομικών ή κανονιστικών 
αποφάσεων με άλλους Υπουργούς ή Υφυπουργούς, καθώς και οι 
κοινοβουλευτικές αρμοδιότητες. 

Άρθρο 3 

Η κατά το άρθρο 2 της παρούσης αρμοδιότητα τού Υφυπουρ¬ 
γού, περί υπογραφής κανονιστικών διαταγμάτων και κανονιστι¬ 
κών αποφάσεων ασκείται παραλλήλους και από τον Υπουργό. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Σεπτεμβρίου 1992 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΔΙΔΚ/Φ.6.11/24756 (2) 

Αυτοδίκαιη σύσταση προσωποπαγών θέσεων στο ΥΠ.Π.Κ. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) του Ν.Δ. 216/74 «Περί συστάσεως Υπουργείου Προεδρίας 
της Κυβέρνησης». 

β) του Π.Δ. 320/88 «Οργανισμός Υπηρεσιών του Υπουργείου 
Προεδρίας της Κυβέρνησης», όπως ισχύει σήμερα. 

γ) του Π.Δ. 410/88 «Κωδικοποίηση σε ενιαίο κείμενο των 
διατάξεων της κείμενης νομοθεσίας, που αφορούν το προσωπικό 
με σχέση εργασίας ιδιωτικού δικαίου κ.λ.π.». 

δ) του άρθρου 56 του Ν. 1943/1991 «Εκσυγχρονισμός της 
οργάνωσης και λειτουργίας της δημόσιας διοίκησης, αναβάθμιση 
του προσωπικού της και άλλες συναφείς διατάξεις», 

ε) του άρθρου 18 του Ν. 2026/92 «Ρύθμιση θεμάτων οργά¬ 
νωσης και προσωπικού της δημόσιας διοίκησης και άλλες διατά¬ 
ξεις» (ΦΕΚ 43/Α/2 3.3.92). 

2. Την αριθμ. 11397/15.4.92 κοινή απόφαση των Υπουρ¬ 
γών Προεδρίας της Κυβέρνησης και Υγείας, Πρόνοιας και Κοι¬ 
νωνικών Ασφαλίσεων, με την οποία μεταφέρθηκε, ως πλεονάζον 
προσωπικό, η Μαρία Παπαδημητράτου με σχέση εργασίας ιδιω¬ 
τικού δικαίου αορίστου χρόνου, από την Κρατική Φαρμακαπο¬ 
θήκη Α.Ε. στο ΥΠΠΚ και κατατάχθηκε σε συσταθείσα αυτοδί¬ 
καια προσωποπαγή θέση με την ίδια σχέση, ειδικότητας ΠΕ Δ/ 
κής Οργάνωσης. 

3. Την αριθμ. 13415/23.4.92 κοινή απόφαση του Υπουργού 
Προεδρίας της Κυβέρνησης και του Υφυπουργού Εθνικής Οικο¬ 
νομίας, με την οποία μεταφέρθηκε, ως πλεονάζον προσωπικό, ο 
Γεώργιος Μπόκας, με σχέση εργασίας ιδιωτικού δικαίου αορί¬ 
στου χρόνου από τον Ε.Ο.Τ. στο ΥΠΠΚ και κατατάχθηκε σε συ¬ 
σταθείσα αυτοδίκαια προσωποπαγή θέση, με την ίδια σχέση, ειδι¬ 
κότητας ΤΕ Δ/κού - Λογ/κού. 

4. Την αριθμ. 15895/2.6.92 κοινή απόφαση των Υπουργών 
Προεδρίας της Κυβέρνησης και Οικονομικών, με την οποία μετα¬ 
φέρθηκε, ως πλεονάζον προσωπικό, ο Γεώργιος Παϊκόπουλος, με 
σχέση εργασίας ιδιωτικού δικαίου αορίστου χρόνου από την ΕΑΒ 
Α.Ε. στο ΥΠΠΚ και κατατάχθηκε σε συσταθείσα αυτοδίκαια 
προσωποπαγή θέση με την ίδια σχέση, ειδικότητας ΔΕ Χειριστών 
Κ.Δ.Π. 

5. Την αριθμ. 15896/2.6.92 κοινή απόφαση των Υπουργών 
Προεδρίας της Κυβέρνησης και Οικονομικών με την οποία μετα¬ 
φέρθηκε, ως πλεονάζον προσωπικό, η Σοφία Μπαμπαλιούτα, με 
σχέση εργασίας ιδιωτικού δικαίου αορίστου χρόνου, από την ΕΑΒ 
Α.Ε. στο ΥΠΠΚ και κατατάχθηκε σε συσταθείσα αυτοδίκαια 
προσωποπαγή θέση με την ίδια σχέση, ειδικότητας ΔΕ Δ/κού 
Λογ/κού. 

6. Την αριθμ. 16359/5.6.92 κοινή απόφαση των Υπουργών 
Προεδρίας της Κυβέρνησης και Οικονομικών, με την οποία μετα¬ 
φέρθηκε, ως πλεονάζον προσωπικό, η Παπαδοπούλου Κων/να - 
Νίκα, με σχέση εργασίας ιδιωτικού δικαίου αορίστου χρόνου, από 
την ΕΑΒ Α.Ε. στο ΥΠΠΚ και κατατάχθηκε σε συσταθείσα αυτο¬ 
δίκαια προσωποπαγή θέση με την ίδια σχέση, ειδικότητας ΔΕ Δ/ 
κού Λογ/κού. 

7. Την αριθμ. 16659/8.6.92 κοινή απόφαση των Υπουργών 
Προεδρίας της Κυβέρνησης και Βιομηχανίας, Ενέργειας και Τε¬ 
χνολογίας, με την οποία μεταφέρθηκε, ως πλεονάζον προσωπικό, 
η Ζαχαρούλα Λαζάκη, με σχέση εργασίας ιδιωτικού δικαίου αο¬ 
ρίστου χρόνου, από τον Ο.Α.Ε. στο ΥΠΠΚ και κατατάχθηκε σε 
συσταθείσα αυτοδίκαια προσωποπαγή θέση, με την ίδια σχέση, 
ειδικότητας ΔΕ Δ/κού - Λογ/κού. 

8. Την αριθμ. 18687/1.7.92 κοινή απόφαση του Υπουργού 
Προεδρίας της Κυβέρνησης και του Υφυπουργού Εθνικής Άμυ¬ 
νας, με την οποία μέταφέρθηκε, ως πλεονάζον προσωπικό, η 


Ευαγγελία Γιαννακού, με σχέση εργασίας ιδιωτικού δικαίου αο¬ 
ρίστου χρόνου, από τη ΣΥΚΕΑ - 1η ΝΟΜΑ στο ΥΠΠΚ και κα¬ 
τατάχθηκε σε συσταθείσα αυτοδίκαια προσωποπαγή θέση, με την 
ίδια σχέση, ειδικότητας ΔΕ Δακτυλογράφου, διαπιστώνουμε: 

Την αυτοδίκαιη σύσταση των κάτωθι προσωποπαγών θέσεων, 
με σχέση εργασίας ιδιωτικού δικαίου αορίστου χρόνου, στο 
Υπουργείο Προεδρίας της Κυβέρνησης, ως εξής: 

1. Μιας (1) προσωποπαγούς θέσης ειδικότητας ΠΕ Δ/κής Οργάνωσης 

2. Μιας (1) » » » ΤΕ Δ/κού - Λογ/κού 

3. Μιας (1) » » » ΔΕ Χειριστών Κέντρου, 

Δ/κών Πληροφοριών 

4. Τριών (3) προσωποπαγών θέσεων ειδικότητας ΔΕ Δ/κού - Λογ/κού 

5. Μιας (1) προσωποπαγούς θέσης ειδικότητας ΔΕ Δακτυλσγράφων. 
Οι ανωτέρω θέσεις καταργούνται αυτοδίκαια, μόλις κενωθούν 

με οποιοδήποτε τρόπο. 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Αθήνα, 10 Σεπτεμβρίου 1992 

Ο ΥΠΟΥΡΓΟΣ 

Σ. ΚΟΥΒΕΛΑΣ 


Αριθ. ΑΙΑΚ/Φ6.47/24813 " * (3) 

Συγκρότηση επιτροπών. 

. ί 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του Ν. 1797/88 (ΦΕΚ 164/Α/88) «Προμήθειες του δημο¬ 
σίου τομέα και ρυθμίσεις συναφών θεμάτων» όπως τροποποιή¬ 
θηκε από τις διατάξεις του Ν. 2000/91 (ΦΕΚ 206/ΑΥ91). 

β) Του Π.Δ. 173/90 (ΦΕΚ 62/Α/90) «Κανονισμοί Προμη¬ 
θειών Δημοσίου (ΚΠΔ)». 

γ) Του Π.Δ. 105/89 (ΦΕΚ 45/Α/89) «Προσαρμογή ελληνι¬ 
κής νομοθεσίας περί κρατικών προμηθειών προς το Κοινοτικό Δί¬ 
καιο». 

δ) Του Ν.Δ. 216/1974 «Περί συστάσεως Υπουργείου Προε¬ 
δρίας της Κυβέρνησης». 

ε) Του Π.Δ. 320/1988 (ΦΕΚ 149/Α/5.7.1988) «Οργανι¬ 
σμός Υπηρεσιών του Υπουργείου Προεδρίας της Κυβέρνησης» 
όπως τροποποιήθηκε και συμπληρώθηκε μεταγενέστερα. 

2. Το άρθρο 19 του Ν. 1599/86 (ΦΕΚ 75/Α/11.6.1986) 
«Σχέσεις Κράτους - Πολίτη, καθιέρωση νέου τύπου δελτίου ταυ¬ 
τότητας και άλλες διατάξεις». 

3. Τη ΔΙΔΚ/Φ.7.1/40828/30.11.90 (ΦΕΚ 760/Β/90) 
εξουσιοδοτική απόφαση «Μεταβίβαση αρμοδιοτήτων στο Γεν. 
Γραμματέα...». 

4. Την ανάγκη διενέργειας διαγωνισμού ή απ’ ευθείας ανάθε¬ 
σης για την προμήθεια καυσίμων, λιπαντικών, ανταλλακτικών 
και κάθε είδους αναλωσίμων υλικών για τα αυτοκίνητα του 
ΥΠ.Π.Κ., αποφασίζουμε: 

Συμπληρώνουμε τη ΔΙΔΚ/Φ6.47/25372/19.7.90 (ΦΕΚ 
484/τ.Β’/24.7.90) απόφαση του Υπουργού Προεδρίας της Κυ¬ 
βέρνησης, και συγκροτούμε 3η πενταμελή επιτροπή διενέργειας 
διαγωνισμών (κλειστών ή ανοικτών) και απ’ ευθείας ανάθεσης 
για την προμήθεια καυσίμων, λιπαντικών, ανταλλακτικών, ελα¬ 
στικών επισώτρων και κάθε είδους αναλωσίμων και μη ειδών και 
υλικών για τα αυτοκίνητα του ΥΠ.Π.Κ. και την ανάδειξη μειο¬ 
δότη ιδιωτικού συνεργείου αυτοκινήτων για επισκευές που δεν θα 
πραγματοποιούνται στο συνεργείο επισκευής του Υπουργείου 
Προεδρίας της Κυβέρνησης. 

Η Επιτροπή συγκροτείται από. πέντε (5) υπαλλήλους του 

Υπουργείου Προεδρίας της Κυβέρνησης με οποιαδήποτε σχέση 
εργασίας. 

Β. Ο Πρόεδρος και τα μέλη της ανωτέρω επιτροπής ως και ο 
γραμματέας αυτής, μετά των αναπληρωτών τους, ορίζονται με 
απόφαση του Υπουργού Προεδρίας της Κυβέρνησης ή του αρμό¬ 
διου προς τούτο οργάνου. 

Γ. Η Επιτροπή λειτουργεί εντός ή εκτός του κανονικού ωρα¬ 
ρίου των Δημοσίων Υπηρεσιών και σύμφωνα με τις ισχύουσες 
κάθε φορά γενικές διατάξεις περί συλλογικών οργάνων και περί 
αμοιβών. 

Δ. Έργο της Επιτροπής είναι η συγκέντρωση των προσφορών, 
όπου απαιτείται σύμφωνα με το Π.Δ. 173/90, η αποσφράγιση 
αυτών, η αξιολόγηση των αιτήσεων των συμμετασχόντων σε 
κλειστούς ή ανοικτούς διαγωνισμούς, η αξιολόγηση των προσφο¬ 
ρών των διαγωνισμών ή απ’ ευθείας ανάθεσης, η σύνταξη πρα¬ 
κτικών ως και η αξιολόγηση των αποτελεσμάτων διαγωνισμών ή 
απ’ ευθείας ανάθεσης ως και η επίλυση παντός εν γένει θέματος 
που προκύπτει κατά τη διενέργεια διαγωνισμών ή απ’ ευθείας 
ανάθεσης. 

Επιπλέον η επιτροπή πέραν των ανωτέρω, γνωμοδοτεί για 
κάθε θέμα που προκύπτει κατά την εκτέλεση των συμβάσεων. 

Ε. Ο Πρόεδρος της Επιτροπής έχει το δικαίωμα να καλεί να 
εκφέρουν τη γνώμη τους, χωρίς δικαίωμα ψήφου, επιστήμονες ή 
τεχνικούς, ως εμπειρογνώμονες, λόγω ειδικότητας σε συζητού- 
μενα θέματα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Σεπτεμβρίου 1992 

Με εντολή Υπουργού 
Ο Γεν. Διευθυντής 
Γ. ΓΚΙΚΑΣ 

-♦- 

Αριθ. 4552 (4) 

Έγκριση ημερών εκτός έδρας υπαλλήλων της ΓΓΛΕ και των 

Ν.Ε.Λ.Ε. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του Ν.Δ. 65/1973 «περί δαπανών κινήσεως 
των τακτικών πολιτικών δημοσίων υπαλλήλων». 

2. Το Π.Δ. 386/91 (ΦΕΚ 139/Α/24.9.91) περί μεραφοράς 
της Γ.Γ.Λ.Ε. από το Υπουργείο Πολιτισμού στο ΥΠ.Ε.Π.Θ. 

3. Την κοινή απόφαση ΔΙΟΙΔ/Φ60/1/Α 4061/20.3.84 που 
αναφέρεται στην μεταφορά αρμοδιοτήτων του Υπουργείου Προε¬ 
δρίας της Κυβερνήσεως στα επί μέρους Υπουργεία. 

4. Το Π.Δ. 132/89 «Διάρθρωση και αρμοδιότητες των υπη¬ 
ρεσιών της Γ.Γ.Λ.Ε. (ΦΕΚ 64 Α/3.3.1989). 

5. Την αριθμ. Υ. 1844/10.8.92 απόφαση του Πρωθυπουρ¬ 
γού περί ανάθεσης αρμοδιοτήτων στον Υπουργό Επικράτειας Αν- 
δρέα Ανδριανόπουλο (ΦΕΚ 525/Β/92), αποφασίζουμε: 

Καθορίζουμε τις προϋποθέσεις και το ανώτατο όριο του αριθ¬ 
μού ημερών μέχρι του οποίου επιτρέπεται να μετακινούνται εκτός 
έδρας για εκτέλεση υπηρεσίας οι υπάλληλοι της Γ ενικής Γ ραμμα- 
τείας Λαϊκής Επιμόρφωσης και των Ν.Ε.Λ.Ε, ως εξής: 

Άρθρο 1 
Προϋποθέσεις 

1. Η μετακίνηση των υπαλλήλων εκτός έδρας πραγματοποιεί¬ 
ται για αυστηρώς υπηρεσιακούς και δικαιολογημένους λόγους, η 
εκτίμηση των οποίων ανήκει κατά αποκλειστικότητα στο αρμόδιο 
όργανο που εκδίδει την αντίστοιχη εντολή μετακίνησης. 

2. Η μετακίνηση των υπαλλήλων πρέπει να γίνεται με τα συ¬ 
νήθη συγκοινωνιακά μέσα και κατά προτίμηση των μεταφορικών 
μέσων τού Οργανισμού Σιδηροδρόμων Ελλάδος, εφ’ όσον παρέ¬ 
χεται με τα μέσα συγκοινωνιακή κάλυψη. Κατ’ εκτίμηση του ορ¬ 


γάνου που εκδίδει την εντολή μετακίνησης, παρέχεται η έγκριση 
χρησιμοποίησης αεροπλάνου με σχετική μνεία στην εντολή μετα¬ 
κίνησης. Επίσης, σύμφωνα με την διάταξη του αρ. 7 Ν.Δ. 65/73 
παρέχεται ευχέρεια χρησιμοποίησης ιδιόκτητου μεταφορικού μέ¬ 
σου. 

3. Οι δαπάνες οδοιπορικών εξόδων και ημερήσιας αποζημίω¬ 
σης καταβάλλονται σύμφωνα με τα άρθρα 13 και 14 του Ν.Δ. 
65/1973. 

4. Στις περιπτώσεις στις οποίες μετακινούνται υπάλληλοι 
εκτός έδρας για εμφάνισή τους ενώπιον δικαστηρίων ή ανακριτι- 
κών αρχών, για υπόθεση που σχετίζεται με την υπηρεσία τους, οι 
ημέρες εκτός έδρας για το σκοπό αυτό δεν υπολογίζονται στα ορι¬ 
ζόμενα με την απόφαση αυτή ανώτατα όρια. Στους υπαλλήλους 
αυτούς καταβάλλονται οδοιπορικά έξοδα ή εκτός έδρας ημερήσια 
αποζημίωση, σύμφωνα με το αρ. 16 του Ν.Δ. 65/1973. 

5. Αρμόδιοι για την έκδοση εντολής μετακίνησης υπαλλήλων 
εκτός έδρας ορίζονται οι εξής: 

α) Για όλους όσους υπηρετούν στην Γ.Γ.Λ.Ε., ο Δ/ντής Δ/κού 
- Οικ/κού της Γενικής Γραμματείας Λαϊκής Επιμόρφωσης. 

β) Για τους μονίμους υπαλλήλους, τους υπαλλήλους με σχέση 
εργασίας ιδιωτικού δικαίου ορισμένου ή αορίστου χρόνου των 
ΝΕΛΕ τους γραμματείς των ΝΕΛΕ και τους επιμορφωτές των 
ΝΕΛΕ ο Νομάρχης. 

Άρθρο 2 

Ανώτατο όριο ημερών μετακίνησης εκτός έδρας. 

Ο αριθμός των ημερών μέχρι του οποίου επιτρέπεται να παρα¬ 
μένουν εκτός έδρας οι υπάλληλοι που μετακινούνται με δικαίωμα 
αποζημίωσης για εκτέλεση υπηρεσίας καθορίζονται ως ακολού¬ 
θως: 

1. Υπάλληλοι που υπηρετούν στην Γ.Γ.Λ.Ε. ή στις Ν.Ε.Λ.Ε. 
μόνιμοι ή αποσπασμένοι από άλλες υπηρεσίες, μέχρι επτά (7) 
ημέρες για κάθε μήνα. 

2. Υπάλληλοι με σύμβαση αορίστου ή ορισμένου χρόνου ή απο- 
σπασμένοι στη Γ.Γ.Λ.Ε. ή στις Ν.Ε.Λ.Ε. από άλλες υπηρεσίες 
μέχρι επτά (7) ημέρες για κάθε μήνα. 

3. Οδηγοί αυτοκινήτων μέχρι επτά (7) ημέρες για κάθε μήνα. 

Άρθρο 3 

Μετακινήσεις καθ’ υπέρβαση. 

1. Σε περιπτώσεις, στις οποίες επιβάλλεται η μετακίνηση 
υπαλλήλων καθ’ υπέρβαση του καθοριζόμενου στο άρθρο 2 ανώ¬ 
τατου ορίου ημερών για εξαιρετικές ανάγκες, δύναται να ζητηθεί 
η εκ των προτέρων έγκριση απο τον Γενικό. Γραμματέα Λαϊκής 
Επιμόρφωσης εφ’ όσον η μετακίνηση έχει έγκαιρα προγραμματι- 
σθεί και προβλέπεται υπέρβαση των ανώτατων ορίων. 

Πάντως η με τον τρόπο αυτό επιτρεπόμενη υπέρβαση των 
ανώτατων ορίων δεν μπορεί να είναι μεγαλύτεη από (4) τέσσερις 
ημέρες για κάθε μήνα ή (20) είκοσι ημέρες για κάθε χρόνο όπου ο 
επιτρεπόμενος συνολικός αριθμός ορίζεται για κάθε μήνα ή κάθε 
χρόνο αντίστοιχα. 

Κάθε άλλη υπέρβαση των ανώτατων ορίων του άρθρου 2 για 
εξαιρετικές ανάγκες, που μπορούν να προγραμματισθούν εκ των 
προτέρων, επιτρέπεται μόνο μετά την έκδοση σχετικής εγκριτι¬ 
κής απόφασής μας. 

2. Για κατεπείγουσες, έκτακτες και απρόβλεπτες περιπτώσεις 
για τις οποίες επιβάλλεται η άμεση μετακίνηση των υπαλλήλων 
πέρα από τα καθοριζόμενα ανώτατα όρια του άρθρου 2, επιτρέπε¬ 
ται κατ’ εξαίρεση να διαταχθεί η έκτακτη μετακίνηση από το αρ¬ 
μόδιο για την έκδοση της εντολής όργανο, με τήν προϋπόθεση ότι 
θα ζητηθεί μέσα σε δέκα (10) ημέρες από την έκδοση της σχετι¬ 
κής εντολής μετακίνησης η έγκριση της υπέρβασής από τον Γε¬ 
νικό Γραμματέα Λαϊκής Επιμόρφωσης. 

3. Οι προτάσεις για έγκριση καθ’ υπέρβασιν μετακίνησης των 
μονίμων υπαλλήλων, των υπαλλήλων με σχέση εργασίας ιδιωτι¬ 
κού δικαίου ορισμένου ή αορίστου χρόνου των Ν.Ε.Λ.Ε., των 

γραμματέων των Ν.Ε.Λ.Ε. και των επιμορφωτών των Ν.Ε.Λ.Ε. 
υπογράφονται από τον οικείο Νομάρχη. 

Οι σχετικές προτάσεις πρέπει να είναι αιτιολογημένες για την 
σκοπιμότητα και την αναγκαιότητα της υπέρβασης δεδομένου ότι 
οι εγκριτικές αποφάσεις θα εκδίδονται με την επιβαλλόμενη 
φειδώ, ύστερα από αυστηρή εκτίμηση των προβαλλόμενων ανα¬ 
γκών μετακίνησης. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 31 Αυγούστου 1992 

Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 
-♦- 

Αριθ. 351988 (5) 

Τροποποίηση τηξ απόφασης συγκρότησης του Αναθεωρητικού 

Συμβουλίου Ιδιοκτησίας Δασών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 (ΦΕΚ 137/1985 τ.Α’) «Κυβέρνηση 
και Κυβερνητικά Όργανα». 

β) Των άρθρων 50 και 51 του Π.Δ. 402/1988 (ΦΕΚ 187/ 
1988 τ.Α’) «Οργανισμός του Υπουργείου Γεωργίας». 

γ) Του άρθρου 8 παραγρ. 4 του Ν. 998/1979 (ΦΕΚ 289/ 
1979 τ.Α’) «Περί προστασίας των δασών και των δασικών εκτά¬ 
σεων της Χώρας». 

δ) Του Π.Δ. 509/1980 «Περί οργανώσεως και λειτουργίας 
των Συμβουλίων Ιδιοκτησίας Δασών». 

2. Τις με αριθ. 272961/26.4.82 (ΦΕΚ 215/26.4.82 τ.Β’), 
298166/24.6.82 (ΦΕΚ 436/24.6.82 τ.Β’), 347624/ 
21.10.82 (ΦΕΚ 841/22.10.82 τ.Β’), 358523/23.12.83 
(ΦΕΚ 763/30.12.83 τ.Β’) και 295954/2.1.1990 (ΦΕΚ 8/ 
11.1.1990 τ.Β’) κοινές αποφάσεις των Υπουργών Προεδρίας 
της Κυβέρνησης και Γεωργίας, σχετικά με την αναμόρφωση των 
συλλογικών οργάνων του Υπουργείου Γεωργίας. 

3. Το αριθμ. 315/17.8.92 έγγραφο του Αρείου Πάγου περί 
τροποποιήσεως της αριθμ. 337792/28.4.92 αποφάσεώς μας, 
λόγω συνταξιοδοτήσεως δύο Αντιπροέδρων του. 

4. Την αριθ. 337792/28.4.92 απόφασή μας περί συγκροτή- 
σεως του Αναθεωρητικού Συμβουλίου Δασών, αποφασίζουμε: 

1. Τροποποιούμε την αριθμ. 337792/28.4.92 προηγούμενη 
απόφασή μας και ορίζουμε τον Απόστολο Μουστακόπουλο, Αντι¬ 
πρόεδρο του Αρείου Πάγου, ως Προέδρο του Αναθεωρητικού 
Συμβουλίου Ιδιοκτησίας Δασών και αναπληρωτή αυτού τον 
Ευάγγελο Ρίκο, Αντιπρόεδρο του Αρείου Πάγου, αντί των συντα- 
ξιοδοτηθέντων Αντιπροέδρων Παρμενίωνος Τζίφρα και Κων/νου 
Παπαδόπουλου. 

2. Κατά τα λοιπά ισχύει η αριθ. 337792/28.4.92 απόφασή 
μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Σεπτεμβρίου 1992 

Ο ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 


Αριθ. 11317 (6) 

Αναπροσαρμογή του τιμολογίου αμοιβής φορτ/τών Λιμένων 

Παμφύλων και Λουτρών Μυτιλήνης για φορτ/ση υγρών καυ¬ 
σίμων και υγραερίων. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55 και του άρ¬ 
θρου 3 του Κ.Ν. 5167/32. 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Την αριθ. 2/7.2.92 πρόταση της Επιτροπής Ρυθμίσεως 
Φορτ/σεων λιμένα Μυτιλήνης, αποφασίζουμε: 

Αποδεχόμαστε εν μέρει την αριθ. 2/7.2.92 πρόταση της Επι¬ 
τροπής Ρυθμίσεως Φορτ/σεων Λιμένα Μυτιλήνης και εγκρί¬ 
νουμε την αναπροσαρμογή του ισχύοντος τιμολογίου αμοιβής 
των φορτ/τών λιμένων Παμφύλων και Λουτρών Μυτιλήνης για 
τη φόρτωση ή εκφόρτωση υγρών καυσίμων και υγραερίων με μη¬ 
χανικά μέσα των εργοδοτών σε 30 δραχμές κατά τόννο και με 
την συμμετοχή των φορτ/τών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Σεπτεμβρίου 1992 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΚΑΛΑΝΤΖΑΚΟΣ ΑΡ. ΠΑΥΛΙΔΗΣ 

-♦- 

Αριθ. 15089 , (7) 

Καθορισμός του τιμολογίου αμοιβής φορτ/τών λιμένα Αργοστο¬ 
λιού για εκφόρτωση οικοδομικών υλικών. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55 και του άρ¬ 
θρου 3 του Κ.Ν. 5167/32 όπως συμπληρώθηκαν με το άρθρο 2 
του Ν. 1473/1950. 

2. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

3. Το αριθ. 4/2.3.90 πρακτικό της ΕΡΦΛ Αργοστολιού και 
την αριθ. 108/18.9.91 αναφορά του Προέδρου της, αποφασί¬ 
ζουμε: 

Αποδεχόμαστε την 4/2.3.90 πρόταση της Επιτροπής Ρυθμί¬ 
σεως Φορτ/σεων Λιμένα Αργοστολιού και εγκρίνουμε τον καθο¬ 
ρισμό τιμολογίου αμοιβής για εκφόρτωση τσιμέντων σε παλλέτες 
τούβλων, κεραμιδιών, στόκου και γενικά οικοδομικών υλικών, 
πλην των αδρανών, τα οποία εκφορτώνονται στο λιμάνι Αργοστο¬ 
λιού με μηχανικά μέσα των εργοδοτών ή του πλοίου και με την 
συμμετοχή των φορτ/τών σε δραχμές 150 κατά τόννο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Σεπτεμβρίου 1992 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΚΑΛΑΝΤΖΑΚΟΣ ΑΡ. ΠΑΥΛΙΔΗΣ 

-♦- 

Αριθ. ΥΠΠΟ/ΚΑΤΕΧΝ/Α/38557/2209 (8) 

Χορήγηση άδειας ίδρυσης και λειτουργίας Μουσικής Σχολής 
στο Ηράκλειο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Ι.ΤοΝ. 1558/85 «Κυβέρνηση αι Κυβερνητικά Όργανα». 

2. Το Π.Δ/γμα 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων εις 
τον κανονισμό λειτουργίας των ιδιωτικών μουσικών ιδρυμάτων», 
ως και το από 11.11.57 Β.Δ. «Περί κυρώσεως του εσωτερικού 
κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί οργανώσεως και διοι- 
κήσεως Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «Προστασία και ανάπτυξη 
της Κινηματογραφίας και άλλες διατάξεις του Υπουργείου Πολι¬ 
τισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας Τμήματος Κρουστών», ΥΠΠΟ/ 
ΓΝΟΣ/33992/31.8.87 «Προϋποθέσεις λειτουργίας Τμήματος. 
Κλασσικής Κιθάρας» (ΦΕΚ 500/Β/87), ΥΠΠΟ/ΓΝΟΣ/ 
33991/23.10.87 «Προϋποθέσεις λειτουργίας Τμήματος Κλα- 
βικύμβαλου (τσέμπαλο)» (ΦΕΚ 609/Β/1987). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος υπο¬ 
γραφής» με εντολή Υπουργού στους Γεν. Γραμματείς, Γεν. Δ/ 
ντές και Προϊσταμένους των Δ/νσεων Τμημάτων και Γραφείων 
της Κ.Υ. του ΥΠ.ΠΟ (ΦΕΚ Β’ 987/28.11.91). 

9. Το από 26.8.1992 πρακτικό αυτοψίας της Διεύθυνσης 
Εσωτερικών της Νομαρχίας Ηρακλείου. 

10. Την από 7.8.1992 αίτηση του Χαράλαμπου Χατζηδάκη 
Προέδρου του Διοικητικού Συμβουλίου του Συλλόγου Φίλων της 
Μουσικής «Το Πρότυπο» με τα συνημμένα δικαιολογητικά, απο¬ 
φασίζουμε: 

1. Χορηγούμε στο Σύλλογο Φίλων της Μουσικής «Το Πρό¬ 
τυπο» άδεια ίδρυσης και λειτουργίας Μουσικής Σχολής που θα 
στεγαστεί στο κτίριο της οδού Μίνωος αρ. 109 στο Ηράκλειο 
στην Κρήτη και θα έχει την επωνυμία «Προοδευτική Μουσική 
Σχολή», 

2. Η Μουσική Σχολή θα λειτουργήσει τα τμήματα: 1. Ωδικής 

2. Αρμονίας 3. Αντίστιξης 4. Φυγής 5. Πληκτών 6. Εγχόρδων 
7. Πνευστών 8. Μονωδίας 9. Κλασικής κιθάρας. 

3. Στην αίθουσα ομαδικής διδασκαλίας δεν επιτρέπεται η φοί¬ 
τηση περισσοτέρων των δέκα πέντε (15) σπουδαστών. 

4. Η άδεια ισχύει από το σχολικό έτος 1992-93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Σεπτεμβρίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

-♦- 

Αριθ. Δ13/Β/φ 9.5.10/23691 (9) 

Τροποποίηση αποφάσεως ορισμού μελών Δ.Σ. της ΔΕΗ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

ϊ. Τις διατάξεις του Ν. 1365/83 «Κοινωνικοποίηση των Επι¬ 
χειρήσεων δημόσιου χαρακτήρα ή κοινής ωφέλειας». 

2. Τις διατάξεις του Π.Δ. 57/85 «Δομή, ρόλος και τρόπος 
διοίκησης και λειτουργίας της κοινωνικοποιημένης Επιχείρησης 
“Δημόσια Επιχείρηση Ηλεκτρισμού”». 

3. Την απόφασή μας με αριθμό Δ13/Β/φ 9.5.10/13768/ 
22.5.1992 (ΦΕΚ 356/Β/2.6.92), με την οποία ορίσθηκαν τα 
μέλη του Διοικητικού Συμβουλίου της Δημοσίας Επιχειρήσεως 
Ηλεκτρισμού, τα προερχόμενα εκ των εργαζομένων, μετά των 
αναπληρωτών τους. 

4. Την υπ’ αριθμ. Υ 1687/17.2.1992 (ΦΕΚ 104/Β/92) 


απόφαση του Πρωθυπουργού και του Υπουργού Εθνικής Οικονο¬ 
μίας «Καθορισμός αρμοδιοτήτων Υφυπουργών Εθν. Οικονο¬ 
μίας», αποφασίζουμε: 

Τροποποιούμε την σχετική απόφασή μας, ως προς τη σειρά 
αναγραφής των αναπληρωτών των μελών του Δ.Σ. της Δημοσίας 
Επιχειρήσεως Ηλεκτρισμού, η οποία έχει ως εξής: 
α) ΣΥΡΡΟΣ ΓΕΩΡΓΙΟΣ 

β) ΡΟΥΠΑΚΙΑΣ ΓΕΩΡΓΙΟΣ, με αναπληρωτές τους: 

- ΚΡΥΤΣΑΝΗ ΦΩΤΙΟ και 

- ΖΕΡΒΑ ΒΑΣΙΛΕΙΟ, όχι κατ’ αντιστοιχία αλλά κατά την 
σειρά επιτυχίας τους στις εκλογές Φεβρουάριου 1992. 

γ) ΑΓΟΡΗΣ ΔΗΜΟΣΘΕΝΗΣ, με αναπληρωτή του τον ΒΕΡ- 
ΓΑΔΟ ΔΙΟΝΥΣΙΟ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1992 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝ/ΠΑΣ 

ΚΩΝ. ΔΟΥΣΗΣ ΙΩΑΝ. ΠΑΛΑΙΟΚΡΑΣΣΑΣ 

—♦- 

Αριθ. ΟΙΚ Κ1-2467 (10) 

Συμπλήρωση της Κ1-559/5.2.92 απόφασης Υπ. Εμπορίου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη τις διατάξεις: 

1. Του Ν. 1558/85 «Κυβέρνηση και Κυβερνητικά Όργανα». 

2. Του Π.Δ. 397/88 «Οργανισμός του Υπουργείου Εμπορίου» 
όπως τροποποιήθηκε μεταγενέστερα. 

3. Του άρθρου 30 του Ν. 2000/91 (ΦΕΚ 206/Α/91) «Για 
την αποκρατικοποίηση απλούστευση των διαδικασιών εκκαθάρι¬ 
σης, ενισχύσεως των κανόνων ανταγωνισμού και άλλες διατά¬ 
ξεις». 

4. Την με αριθμ. Κ1-559/5.2.92 απόφαση του Υπουργού 
Εμπορίου που εκδόθηκε κατ’ εξουσιοδότηση του άρθρου 30 του 
Ν. 2000/91 «Προϋποθέσεις για άσκηση υπαιθρίου και πλανο¬ 
δίου εμπορικής δραστηριότητας». 

5. Την αριθ. Β1-9063/25.7.91 απόφαση Υπουργού Εμπο¬ 
ρίου για παράλληλη άσκηση καθηκόντων. 

6. Την αριθ. Υ1854/26.8.92 απόφαση του Πρωθυπουργού 
και Υπουργού Εμπορίου «Ανάθεση αρμοδιοτήτων στον Υφυ¬ 
πουργό Εμπορίου», αποφασίζουμε: 

Η με αριθμ. Κ1-559/5.2.92 (ΦΕΚ 121/Β/27.2.92) από¬ 
φασή μας σχετικά με προϋποθέσεις άσκησης υπαίθριου και πλα¬ 
νόδιου εμπορικής δραστηριότητας σύμφωνα με τις διατάξεις του 
άρθρου 30 του Ν. 2000/91 συμπληρώνεται ως κατωτέρω: 

1. Στην παρ. β) του κεφαλαίου Α (Προϋποθέσεις) προστίθεται 
εδάφιο 6) που έχει ως κατωτέρω: 

6) Η προβλεπόμενη από το προηγούμενο εδάφιο προϋπόθεση, 
δεν έχει εφαρμογή για τους αιτούμενους άδεια κινητής καντίνας. 

2. Η παρ. δ) του κεφαλαίου Α’ (Προϋποθέσεις) συμπληρώνεται 
και διαμορφώνεται ως κάτωθι: 

δ) Άδειες ασκήσεως πλανοδίου εμπορικής δραστηριότητας 
που έχουν χορηγηθεί από άλλες Δημοτικές ή Κοινοτικές Αρχές, 
δύναται να επεκταθούν κατόπιν αιτήσεως των ενδιαφερομένων σε 
άλλους Δήμους ή Κοινότητες μέσα όμως στα όρια του ίδιου Νο¬ 
μού, πλην των αδειών των πλανοδίων Ιχθυοπωλών, οι άδειες 
των οποίων δύνανται να επεκτείνονται σε Δήμους ή Κοινότητες 
ενός ακόμα γειτονικού Νομού με αυτού στην περιφέρεια του 
οποίου υπάγεται ο Δήμος ή Κοινότητα που εξέδωσε την αρχική 
άδεια. 

3. Στην παρ. 1 του Κεφαλαίου Β (Απαιτούμενα Δικαιολογη- 
τικά) προστίθεται εδάφιο ι) που έχει ως εξής: 

ι) για τη χορήγηση άδειας εγκατάστασης και λειτουργίας ψυ¬ 
χαγωγικών παιδιών που προβλέπονται από τα άρθρα 1 και 2 του 
Α.Ν. 445/37 σε συνδυασμό με τις ισχύουσες Αστυνομικές διατά¬ 
ξεις απαιτούνται επί πλέον και τα παρακάτω δικαιολογητικά: 

1) Άδεια πολεοδομίας, περί της κατασκευής των παιδιών. 

2) Γνωμάτευση αστυιάτρου, αν πρόκειται για έκθεση ζώων. 

3) Γνωμοδότηση του συμβουλίου «περί θεάτρων και κινηματο¬ 
γράφων» αν πρόκειται για Λόύνα Παρκ. 

4) Υπεύθυνη δήλωση μηχανικού διπλωματούχου Ανωτάτης 
Σχολής, για την καλή εγκατάσταση και λειτουργία των παιδιών. 

5) Υπεύθυνη δήλωση ηλεκτρολόγου μηχανικού περί της ασφά¬ 
λειας των ηλεκτρολογικών εγκαταστάσεων. 

6) Άδεια του Υπουργείου Βιομηχανίας, για μηχανολογικές 
εγκαταστάσεις άνω των 10 ή 15 ίππων κατά τις διατάξεις του 
Α.Ν. 207/67. 

7) Βεβαίωση της Υπηρεσίας Πολιτικής Αεροπορίας όταν πρό¬ 
κειται για πτήση ή ανύψωση αεροπτέρων αεροστάτων ή άλλων 
τεχνικών μέσων ότι η πτήση ή ανύψωση δεν αντίκειται στους οι¬ 
κείους κανονισμούς της και δεν προκαλείται κίνδυνος στην αερό¬ 
πλοια. 

8) Βεβαίωση της ΔΕΗ και ΟΤΕ για την ύπαρξη ή όχι ασφα¬ 
λών εγκαταστάσεών τους στην περιοχή που πρόκειται να γίνει η 
πτήση ή ανύψωση. 

9) Βεβαίωση διπλωματούχου χημικού για την επικινδυνότητα 
των τυχόν χρησιμοποιούμενων αερίων ή άλλων υλών. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 10 Σεπτεμβρίου 1992 

Ο ΥΦΥΠΟΥΡΓΟΣ 

Β.Κ. ΜΑΝΤΖΩΡΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 2054981/4211/0022 κοινή υπουργική απόφαση με 
θέμα: «Καθορισμός αμοιβής για την κατάρτιση μελέτης βελτίω¬ 
σης της συγκρισιμότητας των στοιχείων του ΑΕΠ σε τιμές αγο¬ 
ράς, αναφορικά με τις κατασκευές, το εμπόριο και τις μεταφο¬ 
ρές», που δημοσιεύθηκε στο ΦΕΚ 554/8.9.92 (τ.Β’), διορθώνε¬ 
ται η περ. ε του κεφ. Γ της παρ. 1 του διατακτικού από το εσφαλ¬ 
μένο: 

«ε. Εφάπαξ αμοιβή μέχρι εκατόν πενήντα χιλιάδων (150.000) 
δρχ. στον καθένα σε δέκα έξι (16) μονίμους υπαλλήλους, πέντε 
(5) με σύμβαση εργασίας Ι.Δ. Αορίστου Χρόνου και οκτώ (8) 
υπαλλήλους με σύμβαση εργασίας Ι.Δ. Ορισμένου Χρόνου της ΓΓ 
ΕΣΥΕ» στο ορθό: 

«ε. Εφάπαξ αμοιβή μέχρι εκατόν πενήντα χιλιάδων (150.000) 
δραχμών στον καθένα σε τέσσερις (4) μονίμους υπαλλήλους της 
Γ.Γ. ΕΣΥΕ και ένα (1) υπάλληλο του ΕΟΤ. 

στ. Εφάπαξ αμοιβή μέχρι εκατόν τριάντα χιλιάδων (130.000) 
δραχμών στον καθένα σε δεκαέξι (16) μονίμους υπαλλήλους, πέ¬ 
ντε (5) με σύμβαση εργασίας Ι.Δ. Αορίστου Χρόνου και οκτώ (8) 
υπαλλήλους με σύμβαση εργασίας Ι.Δ. Ορισμένου Χρόνου της 
Γ.Γ. ΕΣΥΕ». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕίΕΧ 

22.3211 ΥΡΕΤ 6Β 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΙΜΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 




Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 3512 


α) Για το Τεύχος Α' 

Δρχ. 

β) 

» 

» 

» 

Β 

» 

γ) 

» 

» 

» 

Γ 

\ * 

δ) 

» 

» 

» 

Δ’ 

\» 

ε) 

» 

» 

» 

Αναπτυξιακών Πράξεων 

» 

στ) 

» 

» 

» 

Ν.Π.Δ.Δ. 

» 

ζ) 

» 

» 

» 

ΠΑΡΑΡΤΗΜΑ 

» 

η) 

» 

» 

» 

Δελτ. Εμπ.& Βιομ. Ιδ. 

» 

θ) 

» 

» 

» 

Αν. Ειδικού Δικαστηρίου 

» 

ι) 

» 

» 

» 

Α.Ε. & Ε.Π.Ε. 

» 


ια) Για όλα τα Τεύχη 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

13.000 Δρχ. 650 

23.000 » 1.150 

7.000 » 350 

22.000 » 1.100 

15.000 » 750 

7.000 » 350 

4.000 » 200 

7.000 » 350 

2.000 » 100 

50.000 » 2.500 

100.000 » 5.000 


Πληροφορίες: τηλ. 52.48.320 



















